CELEX: 62015CN0192
Language: mt
Date: 2015-04-24 00:00:00
Title: Kawża C-192/15: Talba għal deċiżjoni preliminari mressqa mir-Raad van State (il-Pajjiżi l-Baxxi) fl-24 ta’ April 2015 – T. D. Rease u P. Wullems vs College bescherming persoonsgegevens

20.7.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 236/26
            
         Talba għal deċiżjoni preliminari mressqa mir-Raad van State (il-Pajjiżi l-Baxxi) fl-24 ta’ April 2015 – T. D. Rease u P. Wullems vs College bescherming persoonsgegevens
   (Kawża C-192/15)
   (2015/C 236/35)
   Lingwa tal-kawża: l-Olandiż
   
      Qorti tar-rinviju
   
   Raad van State
   
      Partijiet fil-kawża prinċipali
   
   
      Rikorrenti: T. D. Rease, P. Wullems
   
      Konvenuta: College bescherming persoonsgegevens
   
      Domandi preliminari
   
   
               1)
            
            
               Struzzjoni biex jintuża tagħmir għall-ipproċessar ta’ data personali fit-territorju ta’ Stat Membru, maħruġa barra mill-UE minn kontrollur, fis-sens tal-Artikolu 2(d) tad-Direttiva tal-Parlament Ewropew u tal-Kunsill 95/46/KE, tal-24 ta’ Ottubru 1995, dwar il-protezzjoni ta’ individwi fir-rigward tal-ipproċessar ta’ data personali u dwar il-moviment liberu ta’ dik id-data (ĠU Edizzjoni Speċjali bil-Malti, Kapitolu 13, Vol. 15, p. 355), lil aġenzija ditektiv stabbilita fl-UE, taqa’ taħt il-kunċett ta’ “jsir użu minn tagħmir” fis-sens tal-Artikolu 4(1)(ċ) ta’ dik id-direttiva?
            
         
               2)
            
            
               Id-Direttiva 95/46/KE, b’mod partikolari l-Artikolu 28(3) u (4) tagħha, minħabba l-għan ta’ dik id-direttiva, tagħti lill-awtoritajiet nazzjonali l-latitudni, fl-inforzar tal-protezzjoni ta’ individwi mill-awtoritajiet ta’ superviżjoni pprovduta f’dik id-direttiva, li jistabbilixxu prijoritajiet li jirriżultaw f’tali inforzar li ma jseħħx fil-każ fejn individwu jew grupp żgħir ta’ persuni biss jissottometti lment li jallega ksur ta’ dik id-direttiva?